এর আগে বৃহস্পতিবার সন্ধ্যায় বেলকুচি পৌর মেয়রের কার্যালয়ে হামলা ও মেয়র আশানুর বিশ্বাসকে লাঞ্ছিত করার অভিযোগে করা মামলায় উপজেলা যুবলীগের আহ্বায়ক সাজ্জাদুল হক রেজা ও যুগ্ম আহ্বায়ক ওমর ফারুক সরকারকে গ্রেফতার করে গোয়েন্দা পুলিশ (ডিবি)। গ্রেফতারের খবর ছড়িয়ে পড়লে তাদের সমর্থকরা চালা ও মুকুন্দগাঁতী বাসস্ট্যান্ড এলাকায় ১০-১২টি বাস, মিনিবাস, ট্রাক ও সিএনজি ভাঙচুর ও অগ্নিসংযোগ করে।